שנות ה-40 של המאה ה-19

[ממוזער|380px|'''משמאל למעלה, עם [כיוון השעון:** [[מלחמת ארצות הברית–מקסיקו]] הובילה להתפשטות האמריקנית אל עבר [[מערב ארצות הברית]], והובילה ליצירתם של טריטוריות חדשות (אשר בסופו של דבר הפכו למדינות) כמו [[טקסס]] ו[[קליפורניה]]; [[הסכם ואיטנגי]] בשנת 1840 הוביל להקמתה של [[ניו זילנד]] [[היסטוריה של ניו זילנד|כמושבה בריטית]], בצעד אשר סימן את כוחה הגובר של בריטניה וההתרחבות הבריטית אל עבר אזורים חדשים בעולם, ובמיוחד באזור [[העולם החדש]]; [[אלקה גדולה|האלקה הגדולה]] נכחדה ; [[מלחמת האופיום הראשונה]] הובילה לכך שאירופה חתרה להשתלט על נמלי סין, מכיוון שהמלחמה הביאה לכך ש[[הונג קונג]] עברה לשליטה [[הממלכה המאוחדת|בריטית]] במסגרת [[חוזה נאנקינג]]; [[שביל אורגון]] הושק והדבר הוביל בהמשך ל[[המערב הישן של אמריקה|גל הגירה גדול לעבר אזור מערב אמריקה]] ובהמשך ל[[הבהלה לזהב (קליפורניה)|תקופת הבהלה לזהב בקליפורניה]] שנמשכה גם במהלך העשור הבא; נרשם פטנט על ה[[סקסופון]] אשר החל להימכר גם במהלך העשור, כאשר הדבר יוביל בהמשך ליצירה של ז'אנרים חדשים כמו [[ג'אז]], [[סווינג]] ו[[בלוז]]; המהדורה הראשונה של [[המניפסט הקומוניסטי]] פורסמה על ידי [[קרל מרקס]] בפברואר 1848. הספר יוביל לשינוי פלוטי מהותי במאה העשרים, וישפיע רבות על [[ברית המועצות]], [[הרפובליקה העממית של סין|סין]] ו[[קובה]]; מתרחשות מהפכות והתקוממויות רבות באירופה שזכו לכינוי [[אביב העמים]] אשר גרמו לשינויים חברתיים ותרבותיים מרובים.]]

**שנות ה-40 של המאה ה-19** היו ה[[עשור]] החמישי של [[המאה ה-19]], החלו ב-[[1 בינואר]] [[1840]] והסתיימו ב-[[31 בדצמבר]] [[1849]].

באירופה עיצבו את עשור זה תנועות עולות. מאבקים של [[ליברליזם|ליברלים]] ותומכי [[לאומיות]] נגד ה[[שמרנות|שמרנים]] תומכי הסדר הישן – גרמו בין השנים 1848 ל-1849 למספר הפיכות ושינויים פוליטיים שכונו "[[אביב העמים]]".

בסוף העשור פורסם [[המניפסט הקומוניסטי]] והוקמה [[ברית הקומוניסטים]], כחלק מהנסיונות בעשורים אלו לקדם [[המאה ה-19#מפלגות הפועלים וקומוניזם|תנועות עובדים בין-לאומיות]]. פרסום של פייר-ז'וזף פרודון, המתכתב גם הוא עם רעיונות כלכליים–חברתיים דומים, אולם נוקט בגישה שונה, מוביל לתנועה שלראשונה מגדירה את עצמה "[[אנרכיזם]]".

[[מלחמת האופיום הראשונה]] בה הביסה [[האימפריה הבריטית|בריטניה]] את [[שושלת צ'ינג|סין]] חיזקה את השפעה של בריטניה על אסיה.

בעשור החלה [[המהפכה התעשייתית]] בארצות הברית.

== אירועים בולטים בעולם ==

=== מלחמות בין-לאומיות ===
* **מלחמת ארצות הברית–מקסיקו** (25 באפריל 1846 – 3 בפברואר 1848) – סכסוך מזוין שהתקיים בין ארצות הברית למקסיקו. המלחמה התפתחה בעקבות חילוקי דעות בין ארצות הברית למקסיקו לגבי ההשתייכות הטריטוריאלית של טקסס לארצות הברית. המלחמה הסתיימה בניצחון אמריקאי מכריע, שבעקבותיו סופחו לארצות הברית הטריטוריות (לפי הגבולות של היום) של קליפורניה, נבדה, יוטה, אריזונה, וחלקים מוויומינג, קולורדו, וניו מקסיקו.
* **מלחמת האופיום הראשונה** (1839–1842) – מלחמה על זכויות סחר בין בריטניה ל[[שושלת צ'ינג]] בסין. המלחמה, שנתפסת כיום כתחילתו של האימפריאליזם האירופי בסין, יצרה היסטוריה ארוכה של התנגדות סינית למערב, התנגדות שנמשכת במובנים מסוימים עד ימינו.

<gallery widths="210px" heights="210px">
MexicanWar-BattleOfMonterey.jpg|[[מלחמת ארצות הברית–מקסיקו]] (קרב מונטריי)
MexicanCession.jpg|שטחים שעברו לארצות הברית במלחמת ארצות הברית–מקסיקו (אדום)
</gallery>

=== סכסוכים פנימיים ===
==== אביב העמים (1848–1849) ====
[[קובץ:Alexanderplatz Berlin 1848.jpg|260px|ממוזער|[[אביב העמים]] בגרמניה]]
במהלך השנים 1848–1849 חל גל של תהפוכות פוליטיות ברחבי אירופה אשר נותר עד היום גל התהפוכות הפוליטיות המשפיע ביותר בהיסטוריה של אירופה. המהפכות של אביב העמים היו דמוקרטיות וליברליות במהותם, והן נועדו להסיר את המבנים המלוכניים הישנים על מנת להקים מדינות לאום עצמאיות. מהפכות והתקוממויות אביב העמים החלו בצרפת ומשם התפשטו ל[[אוסטרו-הונגריה]] של ההבסבורגים, פרוסיה ההונצולרנית, מדינות גרמניה ואיטליה שתחת שלטון ההבסבורגים. מהפכות והתקוממויות אביב העמים אירעו בכ-50 מדינות. חלק מהגורמים העיקריים למהפכות אביב העמים היו חוסר שביעות רצון מההנהגה הפוליטית, דרישות לנטילת חלק מהותי יותר בממשל ובדמוקרטיה, דרישות לקיום חופש עיתונות, דרישות שונות ממעמד העובדים, והתגברות של הלאומיות. ההתקוממות הובלה בעיקר על ידי רפורמיסטים, המעמד הבינוני והעובדים. עשרות אלפי בני אדם נהרגו בהתקוממיות. למהפכות אביב העמים הייתה ההשפעה הניכרת ביותר בצרפת, בהולנד, במדינות הקונפדרציה הגרמנית (שתהווה את האימפריה הגרמנית בסוף המאה ה-19 ותחילת המאה ה-20), באיטליה, ובאימפריה האוסטרית.
* 15 ביולי 1840 – [[הסכם לונדון (1840)|הסכם לונדון]] מסיים את הסכסוך בין [[האימפריה העות'מאנית]] לבין [[מצרים]] ברשות [[מוחמד עלי (שליט מצרים)|מוחמד עלי]], מתוך חשש של מעצמות [[אירופה]] שהתמוטטות האימפריה העות'מאנית תוביל לחוסר יציבות באירופה.
*1842 – מרד כנגד השלטון ב[[קאבול]], המקושר עם [[האימפריה הבריטית]], מדוכא ביד קשה על ידי כוחות בריטים שמחריבים את מרכז העיר.
*1846–1849 – **המלחמה הקרליסטית השנייה** – מלחמה על השלטון ב[[ספרד]] בין גורמים [[ליברליזם|ליברליים]] ו[[שמרנות|שמרנים]].
*15 במרץ 1848 – פרוץ [[היסטוריה של הונגריה: המהפכה והמונרכיה הדואלית|מהפכת 1848]] בהונגריה.

=== אירועים פוליטיים בולטים ===
* 1840: **הסכם ואיטנגי** – ההסכם שנועד להסדיר את היחסים שבין השבטים ה[[מאורים]] ל[[קולוניאליזם|מתיישבים]] האירופאים ב[[ניו זילנד]] ובפרט את המחלוקות בנוגע ל[[בעלות]] על קרקעות ומעמדה של ניו זילנד כ[[פרובינציה]] [[האימפריה הבריטית|בריטית]].
* 1841: **ביטול עדיפות במצרי הדרדנלים** – [[חוזה הונקאר איסקלסי]] בין [[האימפריה הרוסית|הרוסים]] ל[[האימפריה העות'מאנית|עות'מאנים]], שנתן עדיפות לרוסים במצרי הים השחור, מקומם על רוסיה את מעצמות מערב אירופה, ואלו משכנעות אותה לבטל את העדיפות.
*1842: [[אמנת וובסטר-אשבורטון 1842|**אמנת וובסטר-אשבורטון**]] – מסדירה את הגבול ויחסי הגומלין בין [[ארצות הברית]] למושבות הבריטיות שמצפון (באזור שיהפוך ל[[קנדה]]).
*13 באוקטובר 1845: **הצטרפות טקסס לארצות הברית** – תושבי רפובליקת [[טקסס]] מחליטים לאשר את החוקה המוצעת, אשר תהפכם לחלק מארצות הברית.
* 24 בפברואר 1848: [[הרפובליקה הצרפתית השנייה|**הרפובליקה השנייה של צרפת**]] – התקוממות מובילה לשינוי משטר בצרפת, הסתלקות המלכים והחלפת ה[[מונרכיה]] ב[[רפובליקה]], בפעם השנייה.
* 29 במאי 1848: **הצטרפות ויסקונסין לארצות הברית** – [[ויסקונסין]] היא המדינה ה-30 שמצטרפת לארצות הברית
* 3 בנובמבר 1848: **חוקת הולנד** – ב[[הולנד]] מתקבלת [[חוקה]] חדשה, המגבילה באופן משמעותי את כוחו של בית המלוכה ההולנדי ומחזקת את הפרלמנט והשרים. חוקה זו עדיין בתוקף
*1848: **זכות בחירה** – ניתנת ב[[שווייץ]] לכל הגברים ללא הבדל מעמד.

=== קולוניאליזם ואימפריאליזם ===
* 26 בינואר 1841 – הממלכה המאוחדת מספחת את [[הונג קונג]] באופן רשמי
*1843–1849 – האימפריה הבריטית כובשת בהדרגה את [[סינד]], [[חבל פנג'אב|פנג'אב]] ואזורים נוספים מידי ה[[סיקיזם|סיקים]] והשליטים המקומיים ששלטו קודם לכן בצפון־מערב [[תת-היבשת ההודית|תת היבשת ההודית]]. כיבושים אלו מרחיבים את אפשרות הגישה הבריטית למרכז אסיה.

=== דה-קולוניזציה והשגת עצמאות ===
* בפברואר 1844 – [[הרפובליקה הדומיניקנית]] זוכה לעצמאות מ[[האיטי]]

== כלכלה ==
[[קובץ:Irish family from Carraroe, County Galway, 1898.jpg|260px|ממוזער|תצלום של משפחה אירית במהלך [[רעב תפוחי האדמה הגדול באירלנד]]]]
* 6 במאי 1840: **בול דואר** – החל השימוש בבול דואר, בתחילה ב[[הממלכה המאוחדת|בריטניה]] ולאחר מכן בעולם כולו.[[קובץ:Penny black.jpg|ממוזער|[[הפני השחור]], הבול הראשון בעולם|110px]]
*1842: **חוק מכרות וסוכנויות תיווך**  – לאחר חשיפת תנאי העבודה הקשים ב[[כרייה|מכרות]] בציבור הרחב, חוק תקדימי ב[[אנגליה]] אוסר על העסקה במכרות של נשים ונערים מתחת לגיל 10.
*1846–1849: **רעב תפוחי האדמה הגדול באירלנד** – [[רעב המוני|רעב ההמוני]] שפורץ ב[[אירלנד]] בעקבות צירוף סיבות, ובהן המדיניות ה[[כלכלה|כלכלית]] של [[הממלכה המאוחדת של בריטניה הגדולה ואירלנד|הממלכה המאוחדת]] (אשר אירלנד היא חלק ממנה באותה תקופה), שיטות [[חקלאות|חקלאיות]] כושלות, הסתמכות על [[מונוקולטורה|משק מונוקולטורי]], והופעת ה[[כימשון]] שהורס את יבול [[תפוח אדמה|תפוחי האדמה]] – מקור מחייתם של רוב תושבי האי. לפי ההערכות בסביבות מיליון אנשים מתו במהלך תקופת הרעב ההמוני באירלנד, ומספר כפול של אנשים נמלטו מהמדינה לאנגליה, לארצות הברית, לקנדה ולאוסטרליה.
* 1848–1858: **הבהלה לזהב בקליפורניה** – בעקבות מציאת [[זהב]] באזור צפון-מזרח קליפורניה מתחילה תקופה בת כעשור בקליפורניה, שזכתה לכינוי "הבהלה לזהב", בה גדלה אוכלוסיית קליפורניה במהירות שיא בשל שטף מהגרים שהגיעו אליה בתגובה לידיעות על מציאת זהב באדמתה.
*1849: **רפורמות אגרריות באירופה** – לאחר מהפכות [[אביב העמים]] מאמצות גם [[גרמניה]], [[איטליה]] ו[[ספרד]] חלק מהמודלים החברתיים-כלכליים של [[המהפכה הצרפתית]], הנוגעים לרפורמות אגרריות שמבטלות את מעמד ה[[צמיתות]] ומחלקות חלק מהאדמות ל[[בעלות]] פרטית של ה[[איכר]]ים.
*1849: **חוק הניווט** – ביטולו של החוק ה[[אנגליה|אנגלי]] שמגביל [[ייבוא]] ל[[קולוניה|קולוניות]] ממדינות לא אירופיות. החוק נחשב לסממן מובהק של יישום תפיסות עולם [[מרקנטיליזם|מרקנטליסטיות]], וביטולו הוא ציון דרך במעבר של הסחר העולמי ל[[ליברליזם כלכלי|כלכלה ליברלית]].
***חברות בולטות שהוקמו בעשור זה**: [[ימק"א]] (1844), [[סימנס (חברה)|סימנס]] (1847), [[קרטייה]] (1847).

== תנועות חברתיות ופוליטיות ==
* 1840: **אנרכיזם** – [[פייר-ז'וזף פרודון]] מפרסם את ספרו, "[[מהו רכוש?]]", והמושג המודרני "אנרכיזם" מאומץ לראשונה כהגדרה-עצמית.
*1844: **ימק"א** – נוסד הארגון שמטרתו לאחד בין צעירים [[נצרות|נוצרים]] ברחבי העולם ולהציע להם פעילויות שונות. הארגון נוסד בעקבות תחושה של מייסדיו שבהיעדר מוסדות תרבות ובריאות, הציבור נהג לפנות ל[[בית מרזח|בתי מרזח]], [[בית בושת|בתי בושת]] ופיתויים אחרים.

== התנקשויות, חיסולים, וניסיונות התנקשות ==

[[קובץ:RB-Hinrichtung.jpeg|שמאל|ממוזער|250px|ציור מאת קארל קונסטנטין היינריך סטפק המתאר את ה[[הוצאה להורג]] של [[רוברט בלום]], 1848]]
* 9 בנובמבר 1848 – הוצא להורג המנהיג הליברלי הגרמני **רוברט בלום**, פעולה שנתפסה לעיתים קרובות כאירוע הסמלי לכישלון האולטימטיבי של [[אביב העמים|מהפכות 1848]] בנסיכויות הגרמניות

== טבע ואיכות הסביבה ==
* בעשור זה מתחילה מגמה, שמתחזקת עם התגבשותו של [[מעמד הפועלים]] בתחילה ב[[אנגליה]] ובהמשך במקומות נוספים, להקמת [[פארק|פארקים ציבוריים]] לרווחת הציבור.

== מדע וטכנולוגיה ==

=== טכנולוגיה ===
* 4 ביולי 1840 – ספינת הקיטור RMS Britannia עוזבת את ליברפול בדרכה להליפקס ב**קו הנוסעים הטרנס-אטלנטי הראשון.**
* 1841 – המצאת תהליך הצילום **קלוטייפ** (Calotype) בו נוצר התצלום בעזרת נייר שצופה בכסף יודי.
*1843–1846 – ה[[ממציא]] ה[[סקוטים|סקוטי]], אלכסנדר ביין, מפתח גרסאות ראשוניות וניסיוניות של מכשיר **פקס**.
* 24 במאי 1844 – [[סמואל מורס]] שלח את **המברק הראשון** בקו הטלגרפי הראשון שעבר בין הקפיטול שבוושינגטון ובין העיר בלטימור. הכיתוב במברק המפורסם הראשון ששלח היה: "מה פעל אל" ("What hath God wrought") שלוש מילים מתוך הפסוק "כִּי לֹא-נַחַשׁ בְּיַעֲקֹב, וְלֹא-קֶסֶם בְּיִשְׂרָאֵל; כָּעֵת יֵאָמֵר לְיַעֲקֹב וּלְיִשְׂרָאֵל, מַה-פָּעַל, אֵל", (ספר במדבר, פרק כ"ג, פסוק כ"ג).
*3 בדצמבר 1844 – נפתחת לשימוש [[מנהרת קובל היל]] , **מסילת הרכבת התת-קרקעית** הראשונה בעולם.
* 17 במרץ 1845 – הממציא הבריטי סטיבן פרי רושם פטנט על המצאת ה**גומייה**.
* 10 בספטמבר 1846 – הממציא האמריקאי [[אליאס האו]] מקבל פטנט על **מכונת התפירה**.
* 4 בינואר 1847 – [[סמואל קולט]] מוכר את **האקדח התופי** הראשון שייצר לממשלת ארצות הברית.
*1847 – [[ג'וזף פריי]] האנגלי מפתח את [[חטיף שוקולד|חטיף השוקולד]].
* 24 בנובמבר 1847 – הממציא האמריקאי ג'וסף גלידן (Joseph Farwell Glidden) ממציא את **גדר התיל** המסחרית הראשונה.
* 12 ביוני 1849 – ל. פ. הסלט רושם פטנט על **מסכת גז**.
* 10 באפריל 1849 – **סיכת הביטחון המודרנית**, אשר הומצאה על ידי הממציא האמריקאי וולטר האנט, והוכרה כפטנט.
*לאורך העשור מתפשטת בעולם טכניקת הצילום, ה**דאגרוטיפ**, שפותחה בסוף העשור הקודם, ויוצרת סביבה [[ענף כלכלי]] שלם, שכולל מומחים לצילום, ספרי צילומים ועוד.

=== מדע ===
* 1840 – [[וורן דה לה רו]] מדגים לראשונה את עקרון הפעולה של [[נורת ליבון|נורת הליבון]]. בשלב זה ההמצאה עוד לא פרקטית כדי לאפשר שיווק מסחרי, אך מוכחת ההיתכנות של הרעיון.
*28 בינואר 1841 – [[ג'יימס קלארק רוס]] מגלה את **מדף הקרח רוס**.
*1841 – [[ג'וזפה מרקאלי]] מייסד את **המצפה הוולקני** הראשון בעולם.
*1842 – [[יוליוס פון מאייר]] מגלה ומנסח חוקי טבע, שבהמשך יעמדו בבסיס **החוק הראשון של התרמודינמיקה**.
*1842 – [[ריצ'רד אוון]] [[תחדיש|טובע את שמם]] של ה[[דינוזאורים]], ומזהה מאפיינים הייחודיים להם, המסייעים להפרידם מ[[מין (טקסונומיה)|מינים]] אחרים, ולשייך ממצאים חדשים לאותה קטגוריה כמוהם.
* 23 בספטמבר 1846 – כוכב הלכת **נפטון** נצפה לראשונה בטלסקופ על ידי [[יוהאן גלה]] ב[[מצפה הכוכבים של ברלין]].
* 1846–1847 – בשנים אלו מודגמת יעילותן של טכניקות [[הרדמה]] חדשניות ל[[ניתוח]]ים.
* **אפקט דופלר** – לאורך העשור חלה התפתחות בגילוי התופעה, החל מהפעם הראשונה שנחזתה בשנת 1842, דרך הוכחתה בשנת 1845, ועד השלמת הניסוח של התופעה בשנת 1848.

<gallery widths="190px" heights="190px" perrow="5">
File:Elias_Howe_Sewing_Machine_1846.jpg|הממציא האמריקאי [[אליאס האו]] מקבל פטנט על [[מכונת תפירה|מכונת התפירה]] ב-1846
File:Colt_Navy_51_Squarebeck.JPG|סמואל קולט מוכר את [[אקדח תופי|האקדח התופי]] הראשון ב-1847
File:Glidden_wire_the_Winner2.jpg|הממציא האמריקאי ג'וסף גלידן (Joseph Farwell Glidden) ממציא את [[גדר תיל|גדר התיל]] המסחרית הראשונה ב-1847
File:RMS Britannia 1840 paddlewheel.jpg|4 ביולי 1840 – ספינת הקיטור RMS Britannia עוזבת את ליברפול בדרכה להליפקס בקו הנוסעים הטרנס-אטלנטי הראשון
</gallery>

== אסונות ==

* 7 במאי 1842 – רעידת אדמה חזקה ב[[האיטי]]. כ-5,300 נהרגו.

=== בריאות ===
* 1829–1851: [[מגפת הכולרה השנייה]] ממשיכה להכות ב[[אירופה]], ובעשור זה מתפשטת גם ברחבי [[אמריקה הצפונית]] שם גובה [[מגפה|מגפת]] ה[[כולרה]] קורבנות רבים, ביניהם [[נשיא ארצות הברית]] לשעבר, [[ג'יימס פולק]].
* [[מגפת הכולרה השלישית]] המתועדת, שהחלה ב[[תת-היבשת ההודית|אזור הודו]] בעשור הקודם, מתפשטת ברחבי אסיה ומגיעה ל[[מזרח אירופה]] בספטמבר 1847, ומתפשטת במהלך 1848 ברחבי אירופה, ומשם ל[[המזרח התיכון|מזרח התיכון]] ול[[ארצות הברית]]. בשיאה של המגפה תועדו באנגליה 1,000 נפטרים ביום.

== מפעלים ==

* 6 ביוני – **ימק"א** (YMCA) נוסדת בלונדון על ידי [[סר ג'ורג' ויליאמס]] וקבוצה של כמרים אוונגליסטיים.

== תרבות פופולרית ==

=== ספרות ===
[[קובץ:Dartagnan-musketeers_-_Maurice_Leloir.jpg|שמאל|ממוזער|165px|שלושת המוסקיטרים]]
***ספרים בולטים שרואים אור לראשונה בעשור זה''': הברווזון המכוער (1843), מזמור חג המולד (1843), הרוזן ממונטה כריסטו (1844), שלושת המוסקיטרים (1844), אנקת גבהים (1847)

### מוזיקה ותיאטרון
*1848 – ראשית ההצלחה על במות ביירות של מארון אל-נקש , שעבודתו תורמת רבות לעיצובו של התיאטרון בארצות ערב עשורים רבים קדימה.
*במהלך העשור ניכרות השפעות אירופאיות בכלל, וצרפתיות בפרט, על התיאטרון העות'מאני המתפתח.
*במהלך העשור מתחילים לראשונה הקרנבלים הממוסדים של ברזיל.

### ספורט
* 1843–1848 – ניסיונות ראשונים לארגן קוד חוקים מוסכם למשחק הכדורגל המודרני בגלגולו המוקדם ביותר. בשנת 1843 מתחיל הניסיון הראשון לעשות זאת באוניברסיטת קיימברידג', ובמהלך העשור נקבעים חוקי קיימברידג'  שמאומצים בשנת 1848 על ידי מספר מועדוני ספורט של בתי ספר ציבוריים.

## אישים בולטים
### מנהיגי עולם בולטים

### מדענים

### סופרים

## קישורים חיצוניים

## הערות שוליים

קטגוריה:המאה ה-19
קטגוריה:שנות ה-1840